b'\n_START_ARTICLE_\nS\xc3\xbchbaatar\xc3\xb5n Batbold\n_START_PARAGRAPH_\nS\xc3\xbchbaatar\xc3\xb5n Batbold (mongoli keeles \xd0\xa1\xd2\xaf\xd1\x85\xd0\xb1\xd0\xb0\xd0\xb0\xd1\x82\xd0\xb0\xd1\x80\xd1\x8b\xd0\xbd \xd0\x91\xd0\xb0\xd1\x82\xd0\xb1\xd0\xbe\xd0\xbb\xd0\xb4; s\xc3\xbcndinud 24. juunil 1963 Ulaanbaataris) on Mongoolia poliitik, kes oli 29. oktoobrist 2009 kuni 10. augustini 2012 Mongoolia peaminister._NEWLINE_Ta \xc3\xb5ppis aastatel 1980\xe2\x80\x931986 Moskva v\xc3\xa4lissuhete instituudis, hiljem ka London Business Schoolis ja Moskva diplomaatide koolis. Enne poliitikasse siirdumist tegutses ta ettev\xc3\xb5tja ja tippjuhina._NEWLINE_Aastatel 2004\xe2\x80\x932006 oli ta kaubandus- ja t\xc3\xb6\xc3\xb6stusminister ning alates 2008. aastast kuni peaministriks saamiseni v\xc3\xa4lisminister._NEWLINE_Ta on 2009. aastast Mongoolia Rahvapartei peasekret\xc3\xa4r.'